AG Håndbold

AG Håndbold (Albertslund/Glostrup Håndbold) var en dansk håndballklubb med basis i Albertslund og Glostrup. Klubben ble etablert i år 2000 og sommeren 2010 slått sammen med FCK Håndbold i AG København.

 Historie 
I år 2000 innledet Albertslund IF Håndbold og Glostrup Håndbold et samarbeid om lag. Sommeren 2005 startet AG Håndbold en dialog med firmaet KasiGroups eier Jesper Nielsen, om et eliteprosjekt, som skulle gå ut på å skaffe elitehåndball til Københavns vestegn. Jesper Nielsen og hans familie hadde hatt tett forbindelse til Glostrup Håndbold i mange år. I 2007 ble selskapet Albertslund/Glostrup Håndbold Aps dannet. En direktør ble ansatt på fulltid, og hans oppgave var å sikre klubben en plass i toppen av dansk herrehåndball innen en overskuelig årrekke.

I sesongen 2007-2008 rykket herrelaget opp i 2. divisjon, og Søren Herskind ble ansatt som trener for laget i fire år med Klavs Bruun Jørgensen som hjelpetrener. I sesongen 2008-2009 rykket AG Håndbold opp 1. divisjon. Den 15. juni 2009 ble det på et pressemøte offentliggjort at klubben hadde hentet landslagsspilleren Lars Jørgensen tilbake til Danmark fra den spanske klubben Portland San Antonio. Sammen med en rekke talenter skulle han hjelpe AG Håndbold med å rykke opp i Jack & Jones Ligaen.

Dette lykkes i løpet av en enkelt sesong, idet klubben vant 1. divisjon håndball. Samtidig hadde AG Håndbold fra sommeren 2010 slått seg sammen med FCK Håndbold, så laget fremover ble kjent som AG København. Da FCK Håndbolds lisens ikke fulgte med til det nye laget, så det var AG Håndbolds opprykning som sikret den nye klubben plassen i Håndboldligaen i 2010-2011. Samtidig kunne AG Håndbold ikke delta i europeiske turneringer.

 Referanser 

 Eksterne lenker 
 AG Københavns nettsted (dansk)

Kategori:Håndballag i Danmark
Kategori:Tidligere håndballag
Kategori:Sport i København
Kategori:Idrettslag etablert i 2000
Kategori:Idrettslag opphørt i 2010
Kategori:Sport i Danmark i 2000
Kategori:Sport i Danmark i 2010
Kategori:Tidligere danske organisasjoner
Kategori:Albertslund kommune
Kategori:Glostrup kommune